b'\n_START_ARTICLE_\nXihu\n_START_SECTION_\nTilblivelse\n_START_PARAGRAPH_\nTilblivelseslegenden vil at en f\xc3\xb8niks og en drage kjempet om en kostbar perle, men den glapp for dem begge og den falt ned p\xc3\xa5 bakken og ble til Vestsj\xc3\xb8en._NEWLINE_Mindre poetisk er det at sj\xc3\xb8en en gang, frem til 700-tallet, var en dyp utbuktning av elven Qiantang, som n\xc3\xa5 har sitt l\xc3\xb8p tre kilometer \xc3\xb8stenfor. Under Tangdynastiet ble elven rettet ut ved at bukten ble inndemmet, og en bred sandbanke bygd opp imellom. Det var ogs\xc3\xa5 p\xc3\xa5 denne tiden at bukten/sj\xc3\xb8en ble drenert slik at den fikk en jevn dybde p\xc3\xa5 om lag 1,5 meter. Siden er sj\xc3\xb8en ytterligere fordypet.'